Official Journal L 346 , 17/12/1997 P. 0081 - 0094



ANNESS I KUMMISSJONI EKONOMIKA GĦALL-EWROPA KUMITAT TRASPORT INTERN Ftehim dwar l-adozzjoni ta' preskrizzjonijiet tekniċi uniformi għal vetturi bir-roti, tagħmir u partijiet li jistgħu jitwaħħlu u/jew jiġu użati fuq vetturi bir-roti u l-kondizzjonijiet għar-rikonoxximent reċiproku ta' l-approvazzjoni mogħtija fuq il-bażi ta' dawn il-preskrizzjonijiet [1] Reviżjoni 2 (Inkluż l-emendi li daħlu fis-seħħ fis-16 ta' Ottubru 1995) +++++ TIFF +++++ NAZZJONIJIET UNITI FTEHIM dwar l-adozzjoni ta' preskrizzjonijiet tekniċi uniformi għal vetturi bir-roti, tagħmir u partijiet li jistgħu jitwaħħlu u/jew jiġu użati fuq vetturi bir-roti u l-kondizzjonijiet għar-rikonoxximent reċiproku ta' l-approvazzjoni mogħtija fuq il-bażi ta' dawn il-preskrizzjonijiet PREAMBOLU IL-PARTIJIET KONTRAENTI, WARA LI IDDEĊIDEW li jemendaw il-Ftehim dwar l-adozzjoni ta' kondizzjonijiet uniformi ta' approvazzjoni u rikonoxximent reċiproku għal tagħmir u partijiet għal vetturi, magħmul f'Ġinevra fl-20 ta' Marzu 1958, u XEWQANA li jiddefinixxu preskrizzjonijiet tekniċi uniformi li jkun biżżejjed għal ċertu vetturi bir-roti, tagħmir u partijiet li jissodisfaw sabiex jiġu użati fil-pajjiż tagħhom, XEWQANA li jadottaw dawn il-preskrizzjonijiet kull meta hu possibbli fil-pajjiż tagħhom, u, XEWQANA li jiffaċilitaw l-użu fil-pajjiż tagħhom ta' vetturi, tagħmir u partijiet, fejn approvat skond dawn il-preskrizzjonijiet mill-awtoritajiet kompetenti ta' Parti Kontraenti oħra, FTEHMU KIF ĠEJ: Artikolu 1 1. Il-Partijiet Kontraenti għandhom jistabbilixxu permezz ta' Kumitat Amministrattiv magħmul mill-Partijiet Kontraenti kollha skond ir-regoli ta' proċedura stabbilita fl-Anness 1 u fuq il-bażi ta' l-Artikoli u l-paragrafi li ġejjin, Regolamenti għal vetturi bir-roti, tagħmir u partijiet li jistgħu jitwaħħlu u/jew jiġu użati fuq vetturi bir-roti. Meta meħtieġ il-kondizzjonijiet tekniċi għandhom jinkludu alternattivi u fejn possibbli għandhom ikunu orjentati skond il-prestazzjoni u jinkludu metodi ta' prova. Kondizzjonijiet sabiex jiġu mogħtija approvazzjonijiet skond it-tip u r-rikonoxximent reċiproku tagħhom ser jiġu inklużi għall-użu mill-Partijiet Kontraenti li jagħżlu li jimplimentaw Regolamenti permezz ta' approvazzjoni skond it-tip. Għall-fini ta' dan il-Ftehim: - il-frażi "vetturi bir-roti, tagħmir u partijiet" għandha tinkludi kull vettura bir-roti, tagħmir u partijiet li l-karatteristiċi tagħhom huma relatati ma' sigurtà fit-toroq, protezzjoni ta' l-ambjent u t-tnaqqis ta' ħela ta' enerġija; - il-frażi "approvazzjoni skond it-tip skond Regolament" tindika proċedura amministrattiva li permezz tagħha l-awtoritajiet kompetenti tal-Partijiet Kontraenti jiddikjaraw, wara li jkunu għamlu l-verifiki neċessarji, li vettura, tagħmir jew partijiet sottomessi mill-fabbrikant jikkonformaw mal-kondizzjonijiet tar-Regolament. Wara dan il-fabbrikant jiċċertifika li kull vettura, tagħmir jew partijiet mqegħdha fis-suq kienu fabbrikati b'mod identiku għall-prodott approvat. Għall-applikazzjoni tar-Regolamenti jista' jkun hemm diversi proċeduri amministrattivi alternattivi għall-approvazzjoni skond it-tip. L-unika proċedura alternattiva magħrufa b'mod ġenerali u applikata f'ċertu Stati Membri tal-Kummissjoni Ekonomika għall-Ewropa hija ċ-ċertifikazzjoni li jagħmel il-fabbrikant stess, fejn il-fabbrikant jiċċertifika, mingħajr ebda kontroll amministrattiv preliminari, li kull prodott imqiegħed fis-suq huwa konformi mar-Regolament partikolari; l-awtoritajiet kompetenti jistgħu jivverifikaw permezz ta' teħid ta' kampjuni każwali fuq is-suq li l-prodotti ċertifikati mill-fabbrikant stess huma skond il-kondizzjonijiet tar-Regolament partikolari. 2. Il-Kumitat Amministrattiv għandu jkun kompost mill-Partijiet Kontraenti kollha skond ir-regoli tal-proċedura stabbilita fl-Anness 1. Regolament, wara li jkun ġie stabbilit skond il-proċedura stabbilita fl-Anness 1 għandu jiġi komunikat mill-Kumitat Amministrattiv lis-Segretarju-Ġenerali tan-Nazzjonijiet Uniti li hawnhekk iżjed "il quddiem huwa msejjaħ" Segretarju-Ġenerali'. Wara, kemm jista' jkun malajr, is-Segretarju-Ġenerali għandu jinnotifika lill-Partijiet Kontraenti kollha b'dan ir-Regolament. Ir-Regolament għandu jitqies li ġie adottat sakemm, f'perjodu ta' sitt xhur mid-data tan-notifika mis-Segretarju-Ġenerali, aktar minn terz tal-Partijiet Kontraenti ma jkunux informaw lis-Segretarju-Ġenerali bin-nuqqas ta' qbil tagħhom mar-Regolament. Ir-Regolament jinkludi dawn li ġejjin: (a) vetturi bir-roti, tagħmir jew partijiet konċernati; (b) kondizzjonijiet tekniċi li jekk ikun neċessarju jistgħu jinkludu alternattivi; (ċ) metodi ta' prova li permezz tagħhom il-kondizzjonijiet ta' prestazzjoni għandhom jiġu murija; (d) kondizzjonijiet għall-għoti ta' approvazzjoni skond it-tip u r-rikonoxximent reċiproku inkluż sinjali ta' approvazzjoni u kondizzjonijiet sabiex tiġi żgurata konformità fil-produzzjoni; (e) id-data/i meta r-Regolament jidħol fis-seħħ. Ir-Regolament jista', jekk ikun neċessarju, jinkludi referenzi għall-laboratorji akkreditati mill-awtoritajiet kompetenti fejn testijiet ta' aċċettazzjoni tat-tipi ta' vetturi bir-roti, tagħmir jew partijiet sottomessi għall-approvazzjoni għandhom isiru. 3. Meta Regolament jiġi adottat, is-Segretarju-Ġenerali għandu jinnotifika kemm jista' jkun malajr lill-Partijiet Kontraenti kollha, u jispeċifika liema huma l-Partijiet Kontraenti li oġġezzjonaw u dawk li għalihom ir-Regolament mhux se jidħol fis-seħħ. 4. Ir-Regolament li jkun ġie adottat għandu jidħol fis-seħħ fid-data/i hemm speċifikata/i bħala Regolament anness ma' dan il-Ftehim ghall-Partijiet Kontraenti kollha li ma nnotifikawx in-nuqqas ta' qbil tagħhom. 5. Kull Parti Kontraenti ġdida tista', meta tiddepożita l-istrument ta' adeżjoni, tiddikjara li hi mhix marbuta b'xi Regolamenti li dak iż-żmien ikunu annessi ma' dan il-Ftehim, jew li mhix marbuta bl-ebda wieħed minnhom. Jekk, f'dak iż-żmien, il-proċedura stabbilita fil-paragrafi 2, 3, u 4 ta' dan l-Artikolu tkun qegħda titħaddem għal abbozz ta' Regolament jew Regolament li ġie adottat, is-Segretarju-Ġenerali għandu jikkomunika dan l-abbozz jew Regolament adottat lill-Parti Kontraenti ġdida u dan ir-Regolament jidħol fis-seħħ għall-Parti Kontraenti l-ġdida taħt il-kondizzjonijiet speċifikati fil-paragrafu 4 ta' dan l-Artikolu biss. Is-Segretarju-Ġenerali għandu jinnotifika lill-Partijiet Kontraenti kollha bid-data ta' dan id-dħul fis-seħħ. Is-Segretarju-Ġenerali għandu jikkomunikalhom ukoll id-dikjarazzjonijiet kollha li jikkonċernaw in-non-applikazzjoni ta' ċertu Regolamenti li kull Parti Kontraenti tista' tagħmel skond it-termini ta' dan il-paragrafu. 6. Kull Parti Kontraenti li tkun qeghda tapplika xi Regolament tista' f'kull ħin tinnotifika lis-Segretarju-Ġenerali, b'notifika sa minn sena qabel, li l-amministrazzjoni tagħha għandha l-intenzjoni li tieqaf tapplika dak ir-Regolament. Din in-notifika għandha tiġi komunikata mis-Segretarju-Ġenerali lill-Partijiet Kontraenti l-oħrajn. L-approvazzjonijiet li jiġu mogħtija għandhom jibqgħu validi sakemm jiġu rtirati. Jekk xi Parti Kontraenti tieqaf toħroġ approvazzjonijiet skond Regolament din għandha: - tagħmel sorveljanza adegwata għall-konformità tal-produzzjoni tal-prodotti li preċedentement kienet ħarġet approvazzjoni skond it-tip għalihom; - tieħu l-passi neċessarji stabbiliti fl-Artikoli 4 meta tiġi mgħarrfa b'nuqqas ta' konformità minn xi Parti Kontraenti li tkompli tapplika r-Regolament; - tkompli tinnotifika lill-awtoritajiet kompetenti ta' Partijiet Kontraenti oħrajn bl-irtirar ta' l-approvazzjonijiet hekk kif stabbilit fl-Artikolu 5; - tkompli tagħti estensjonijiet għal approvazzjonijiet eżistenti. 7. Kull Parti Kontraenti li ma tkunx qegħda tapplika Regolament tista' f'kull ħin tinnotifika lis-Segretarju-Ġenerali li għandha intenzjoni li minn issa ‘l quddiem tapplikah, u dan ir-Regolament jidħol fis-seħħ għal-din il-Parti Kontraenti fis-60 jum wara din in-notifika. Is-Segretarju-Ġenerali għandu jinnotifika l-Partijiet Kontraenti kollha b'kull dħul fis-seħħ ta' Regolament għal Parti Kontraenti ġdida effettwat skond it-termini ta' dan il-paragrafu. 8. Il-Partijiet Kontraenti li għalihom xi Regolament ikun fis-seħħ għandhom hawnhekk iżjed "il quddiem ikunu msejħa ‘il-partijiet kontraenti li jkunu qegħdin japplikaw xi Regolament". Artikolu 2 Kull Parti Kontraenti li tkun qegħda tapplika r-Regolamenti l-aktar permezz ta' l-approvazzjoni skond it-tip għandha tagħti l-approvazzjonijiet skond it-tip u sinjali ta' approvazzjoni deskritti f'xi Regolament għal xi tip ta' vetturi bir-roti, tagħmir jew partijiet inklużi fir-Regolament, sakemm din ikollha l-kompetenza teknika u hija sodisfatta bl-arranġamenti sabiex tiġi żgurata konformità tal-prodott mat-tip approvat hekk kif stabbilit fl-Anness 2. Kull Parti Kontraenti li tkun qegħda tapplika Regolament permezz ta' approvazzjoni skond it-tip għandha tirrifjuta approvazzjonijiet skond it-tip u sinjali ta' approvazzjoni inklużi fir-Regolament jekk il-kondizzjonijiet imsemmija hawn fuq ma jiġux imħarsa. Artikolu 3 Vetturi bir-roti, tagħmir jew partijiet li għalihom ikunu ħarġu approvazzjonijiet skond it-tip minn xi Parti Kontraenti skond l-Artikolu 2 ta' dan il-Ftehim u jkunu fabbrikati jew fit-territorju ta' xi Parti Kontraenti li tkun qegħda tapplika r-Regolament partikolari, jew f'xi pajjiż ieħor li jkun indikat mill-Parti Kontraenti li tkun approvat it-tipi ta' vetturi bir-roti, tagħmir jew partijiet konċernati għandhom jiġu meqjusa li huma konformi mal-leġislazzjoni tal-Partijiet Kontraenti kollha li jkunu qegħdin japplikaw l-imsemmi Regolament permezz ta' l-approvazzjoni skond it-tip. Artikolu 4 F'każ li l-awtoritajiet kompetenti ta' xi Parti Kontraenti li tkun qegħda tapplika ir-Regolament permezz ta' l-approvazzjoni skond it-tip isibu li ċertu vetturi bir-roti, tagħmir u partijiet li jkollhom fuqhom sinjali ta' approvazzjoni maħruġin taħt l-imsemmi Regolament minn waħda mill-Partijiet Kontraenti, ma jkunux jikkonformaw mat-tipi approvati, dawn għandhom jinformaw lill-awtoritajiet kompetenti tal-Parti Kontraenti li tkun ħarġet l-approvazzjoni. Dik il-Parti Kontraenti għandha tieħu l-passi neċessarji sabiex iġġib il-prodotti ta' dawk il-fabbrikanti f'konformità mat-tipi approvati u għandha tinforma lill-Partijiet Kontraenti l-oħrajn li jkunu qegħdin japplikaw ir-Regolament permezz ta' approvazzjoni skond it-tip bil-passi li jkunu ittieħdu, li jistgħu jinkludu, jekk ikun neċessarju, l-irtirar ta' l-approvazzjoni. Fejn jista' jkun hemm theddida għas-sigurtà jew għall-ambjent, il-Parti Kontraenti li tkun ħarġet l-approvazzjoni u wara li tkun irċiviet l-informazzjoni dwar in-nuqqas ta' konformità mat-tip/i approvati għandha tinforma b'dan lill-Partijiet Kontraenti l-oħrajn bis-sitwazzjoni. Il-Partijiet Kontraenti jistgħu jipprojbixxu il-bejgħ u l-użu ta' dawn il-vetturi bir-roti, tagħmir jew partijiet fit-territorju tagħhom. Artikolu 5 L-awtoritajiet kompetenti ta' kull Parti Kontraenti li tkun qegħda tapplika r-Regolament permezz ta' approvazzjoni skond it-tip għandha tibgħat kull xahar, lill-awtoritajiet kompetenti tal-Partijiet Kontraenti l-oħrajn, lista ta' vetturi bir-roti, tagħmir jew partijiet, l-approvazzjonijiet li tkun rrifjutat jew li tkun rtirat matul dak ix-xhar; barra minn hekk, meta tirċievi rikjesta mill-awtorità kompetenti ta' Parti Kontraenti oħra li tkun qegħda tapplika r-Regolament permezz ta' approvazzjoni skond it-tip, għandha tibgħat minnufih lill-dik l-awtorità kompetenti kopja ta' l-informazzjoni kollha relevanti li fuqha tkun ibbażat id-deċiżjoni li tagħti, tirrifjuta li tagħti, jew li tirtira l-approvazzjoni ta' vettura bir-roti, tagħmir jew partijiet f'dak ir-Regolament. Artikolu 6 1. Pajjiżi membri tal-Kummissjoni Ekonomika għall-Ewropa, pajjiżi li tħallew jidħlu fil-Kummissjoni f'kapaċità konsultattiva skond il-paragrafu 8 tat-termini ta' referenza tal-Kumissjoni, u organizzazzjonijiet għall-integrazzjoni ekonomika reġjonali imwaqqfin minn pajjiżi membri tal-Kummissjoni Ekonomika għall-Ewropa li lilhom l-Istati Membri ikunu trasferew il-poteri fl-oqsma inklużi f'dan il-Ftehim, inkluż il-poter li jittieħdu deċżjonijiet li jorbtu lill-Istati Membri tagħhom, jistgħu jsiru Partijiet Kontraenti ta' dan il-Ftehim. Sabiex jiġu kalkolati n-numri ta' voti msemmijin fl-Artikolu 1(2) u fl-Artikolu 12(2), l-organizzazzjonijiet għall-integrazzjoni ekonomika reġjonali jivvotaw bin-numru ta' voti ta' l-Istati Membri tagħhom li jkunu membri tal-Kummissjoni Ekonomika għall-Ewropa. 2. Pajjiżi Membri tan-Nazzjonijiet Uniti li jistgħu jipparteċipaw f'ċertu attivitajiet tal-Kummissjoni Ekonomika għall-Ewropa skond il-paragrafu 11 tat-termini ta' refernza tal-Kummissjoni u organizzazzjonijiet għall-integrazzjoni ekonomika reġjonali ta' dawk il-pajjiżi li lilhom l-Istati Membri ikunu trasferew il-poteri fl-oqsma inklużi f'dan il-Ftehim, inkluż il-poter li jittieħdu deċżjonijiet li jorbtu lill-Istati Membri tagħhom, jistgħu jsiru Partijiet Kontraenti ta' dan il-Ftehim. Sabiex jiġu kalkolati n-numri ta' voti msemmijin fl-Artikolu 1(2) u fl-Artikolu 12(2), l-organizzazzjonijiet għall-integrazzjoni ekonomika reġjonali jivvotaw bin-numru ta' voti ta' l-Istati Membri tagħhom li jkunu membri tan-Nazzjonijiet Uniti. 3. Adeżjoni mal-Ftehim emendat mill-Partijiet Kontraenti li m'humiex Parti għall-Ftehim ta' l-1958 għandha tiġi effettewata bid-depożitu ta' l-istrument lis-Segretarju-Ġenerali, wara d-dħul fis-sehh tal-Ftehim emendat. Artikolu 7 1. Il-Ftehim emendat jiġi meqjus li daħal fis-seħħ disa' xhur wara wara d-data li fiha s-Segretarju-Ġenerali jkun għaddieh lill-Partijiet Kontraenti tal-Ftehim emendat ta' l-1958. 2. Il-Ftehim emendat jiġi meqjus li ma daħalx fis-seħħ jekk ikun hemm xi oġġezzjoni minn xi Parti Kontraenti għall-Ftehim ta' l-1958 li tkun espressa fi żmien sitt xhur minn meta s-Segretarju-Ġenerali jkun għaddih lill-Partijiet Kontraenti. 3. Għal kull Parti Kontraenti ġdida li taderixxi għal dan il-Ftehim emendat, dan il-Ftehim emendat għandu jidħol fis-seħħ fis-60 jum wara d-depożitu ta' l-istrument ta' adeżjoni. Artikolu 8 1. Kull Parti Kontraenti tista' toħroġ minn dan il-Ftehim billi tinnotifika lis-Segretarju-Ġenerali. 2. Id-denunzja tidħol fis-seħħ 12-il xhar wara d-data meta s-Segretarju-Ġenerali jkun irċieva din in-notifika. Artikolu 9 1. Kull Parti Kontraenti ġdida kif imfissra fl-Artikolu 6 ta' dan il-Ftehim tista' f'kull ħin ta' l-adeżjoni jew f'kull ħin wara, tiddikjara permezz ta' notifika indirizzata lis-Segretarju-Ġenerali li dan il-Ftehim għandu jiġi estiż fit-territorji kollha jew xi wħud minnhom li tkun responsabbli għar-relazzjonijiet internazzjonali tagħhom. Il-Ftehim għandu jiġi estiż għat-territorju jew territorji msemmijin fin-notifika mis-60 jum wara li s-Segretarju-Ġenerali jkun irċiviha. 2. Kull Parti Kontraenti hekk kif imfissra fl-Artikolu 6 ta' dan il-Ftehim li tkun għamlet dikjarazzjoni skond il-paragrafu 1 ta' dan l-Artikolu sabiex testendi dan il-Ftehim għal kull territorju li tkun responsabbli għar-relazzjonijiet internazzjonali internazzjonali tiegħu tista' toħroġ minn dan il-Ftehim separatament għal kull territorju, skond id-disposizzjonijiet ta' l-Artikolu 8. Artikolu 10 1. Kull kontroversja bejn żewġ jew aktar Partijiet Kontraenti dwar l-interpretazzjoni jew l-applikazzjoni ta' dan il-Ftehim għandha, jekk ikun possibbili, tkun solvuta permezz ta' negozjati bejniethom. 2. Kull kontroversja li ma tkunx solvuta bin-negozjati għandha tmur għall-arbitraġġ jekk waħda mill-Partijiet Kontraenti titlob hekk u għandha tiġi referuta lil arbitru wieħed jew aktar magħżul/in bi ftehim bejn il-Partijiet Kontraenti li bejniethom ikun hemm il-kontroversja. Jekk fi żmien tlett xhur mid-data għat-talba għall-arbitraġġ il-Partijiet li bejniethom ikun hemm il-kontroversja ma jkunux jistgħu jilħqu qbil dwar l-għażla ta' l-arbitru jew arbitri, kull wieħed minn dawn il-Partijiet jista' jitlob lis-Segretarju-Ġenerali jinnomina arbitru wieħed u l-kontroversja għandha tiġi riferita lilu għad-deċiżjoni. 3. Id-deċiżjoni ta' l-arbitru jew arbitri maħturin skond il-paragrafu 2 ta' dan l-Artikolu tkun torbot lill-Partijiet Kontraenti li bejniethom ikun hemm il-kwistjoni. Artikolu 11 1. Kull Parti Kontraenti ġdida tista' fiż-żmien ta' l-adeżjoni għal dan il-Ftehim, tiddikjara li hi ma tikkonsidrax lilha innifisha marbuta bl-Artikolu 10 ta' dan il-Ftehim. Partijiet Kontraenti oħrajn ma jkunux marbutin bl-Artikolu 10 fil-konfront ta' kull Parti Kontraenti ġdida li tkun għamlet din ir-riserva. 2. Kull Parti Kontraenti ġdida li tkun għamlet riserva hekk kif previst fil-Paragrafu 1 ta' dan l-Artikolu tista' f'kull ħin tirtira din ir-riserva permezz ta' notifika lis-Segretarju-Ġenerali. 3. L-ebda riserva oħra għal dan il-Ftehim jew Regolamenti annessi miegħu ma tista' issir; imma kull Parti Kontraenti tista', skond it-termini ta' l-Artikolu 1, tiddikjara li hi ma tipproponix li tapplika xi wħud mir-Regolamenti jew li hi ma tipproponix li tapplika l-ebda wieħed minnhom. Artikolu 12 Ir-Regolamenti annessi ma' dan il-Ftehim jistgħu jiġu emendati skond il-proċedura li ġejja. 1. Emendi fir-Regolamenti għandhom jiġu stabbiliti mill-Kumitat Amministrattiv hekk kif deskritt fl-Artikolu (1) 2 u skond il-proċedura indikata fl-Anness 1. Fejn neċessarju emenda tista' tinkludi, bħala alternattiva, il-kondizzjonijiet esistenti. Il-Partijiet Kontraenti gġandhom jispeċifikaw liema mill-alternattivi fir-Regolamenti għandhom japplikaw. Il-Partijiet Kontraenti li japplikaw alternattiva/i f'xi Regolament m'għandhomx ikunu obbligati jaċċettaw approvazzjonijiet preċedenti għall-alternattiva/i fl-istess Regolament. Il-Partijiet Kontraenti li japplikaw l-emendi l-aktar reċenti biss m'għandhomx ikunu obbligati jaċċettaw approvazzjonijiet għal emendi preċedenti jew għal Regolamenti li ma ġewx emendati. Il-Partijiet Kontraenti li japplikaw serje ta' emendi li jkunu saru aktar qabel jew Regolamenti li ma ġewx emendati għandhom jaċċettaw approvazzjonijiet mogħtijin lil serje ta' emendi li saru wara. Emenda lil xi Regolament, wara li jkun ġie stabbilit, għandha tiġi komunikata mill-Kumitat Amministrattiv lis-Segretarju-Ġenerali. Wara, kemm jista' jkun malajr, is-Segretarju-Ġenerali għandu jagħti n-notifika ta' dan il-Ftehim lill-Partijiet Kontraenti li jkunu qegħdin japplikaw dan ir-Regolament. 2. Emenda lil Regolament tkun konsidrata adottata sakemm, fi żmien sitt xhur min-notifika mis-Segretarju-Ġenerali, aktar minn terz tal-Partijiet Kontraenti li jkunu japplikaw ir-Regolament fi żmien in-notifika ikunu informaw lis-Segretarju-Ġenerali bin-nuqqas ta' qbil tagħhom ma' din l-emenda. Jekk, wara dan iż-żmien, is-Segretarju-Ġenerali ma jkunx irċieva dikjarazzjonijiet ta' nuqqas ta' qbil minn iktar minn terz tal-Partijiet Kontraenti li jkunu japplikaw dan ir-Regolament, is-Segretarju-Ġenerali għandu kemm jista' jkun malajr jiddikjara l-emenda bħala adottata u vinkolanti fuq dawk il-Partijiet Kontraenti li jkunu japplikaw ir-Regolament li ma jkunux iddikjaraw lilhom infushom kontra din l-emenda. Meta Regolament ikun emendat u ta' l-anqas wieħed minn kull ħames Partijiet Kontraenti li jkunu japplikaw ir-Regolament mhux emendat wara jiddikaraw li huma jixtiequ jkomplu japplikaw ir-Regolament mhux emendat, ir-Regolament mhux emendat ikun meqjus bħala alternattiva għar-Regolament emendat u għandu jiġi inkorporat formalment fir-Regolament bħala tali b'effett mid-data ta' l-adozzjoni ta' l-emendament jew mid-dħul fis-seħħ tiegħu. F'dan il-każ l-obbligazzjonijiet tal-Partijiet Kontraenti li jkunu japplikaw dan ir-Regolament għandhom ikunu l-istess bħal dawk stabbiliti fil-paragrafu 1. 3. F'każ li Parti Kontraenti ġdida taderixxi għal dan il-Ftehim fiż-żmien bejn in-notifika ta' l-emenda għal xi Regolament mis-Segretarju-Ġenerali u meta tidħol fis-seħħ, ir-Regolament partikolari m'għandux jidħol fis-seħħ għal dik il-Parti Kontraenti qabel ma jgħaddu xahrejn minn meta tkun formalment aċċettat l-emenda jew xahrejn wara li jkunu għaddew sitt xhur minn meta tkun saret il-komunika lil dik il-Parti Kontraenti mis-Segretarju-Ġenerali ta' l-emenda proposta. Artikolu 13 It-test tal-Ftehim innifsu u ta' l-Annessi tiegħu jistgħu jiġu emendati skond il-proċedura li ġejja. 1. Kull Parti Kontraenti tista' tipproponi xi emenda jew emendi għal dan il-Ftehim u l-Annessi tiegħu. It-test ta' kull emenda proposta għal dan il-Ftehim u l-Annessi tiegħu għandu jiġi mgħoddi lis-Segretarju-Ġenerali, li għandu jgħaddih lill-Partijiet Kontraenti kollha u jinforma lill-pajjiżi kollha l-oħrajn imsemmijin fl-Artikolu 6(1) tiegħu. 2. Kull emenda proposta u ċirkolata skond il-paragrafu 1 ta' dan l-Artikolu għandha tiġi meqjusa aċċettata jekk l-ebda Parti Kontraenti ma tesprimi oġġezzjoni fi żmien sitt xhur mid-data taċ-ċirkolazzjoni ta' l-emenda proposta mis-Segretarju-Ġenerali. 3. Is-Segretarju-Ġenerali għandu, kemm jista' jkun malajr, jinnotifika lill-Partijiet Kontraenti kollha jekk kienx hemm espressa xi oġġezzjoni għall-emenda proposta. Jekk tkun ġiet espressa oġġezzjoni għall-emenda proposta, l-emenda tkun meqjusa bħala mhux aċċettata u tkun bla ebda effett. Jekk ma jkun hemm l-ebda oġġezzjoni bħal din, l-emenda għandha tidħol fis-seħħ fil-konfront tal-Partijiet Kontraenti kollha tlett xhur wara il-perjodu ta' sitt xhur imsemmi fil-paragrafu 2 ta' dan l-Artikolu. Artikolu 14 Barra minn dawn in-notifiki previsti fl-Artikoli 1, 12 u 13 ta' dan il-Ftehim, is-Segretarju-Ġenerali għandu jinnotifika lill-Partijiet Kontraenti dwar: (a) adeżjonijiet skond l-Artikolu 6; (b) id-dati tad-dħul fis-seħħ ta' dan il-Ftehim skond l-Artikolu 7; (ċ) denunzji skond l-Artikolu 8; (d) notifiki rċevuti skond l-Artikolu 9; (e) dikjarazzjonijiet u notifiki rċevtui skond il-paragrafi 1 u 2 ta' l-Artikolu 11; (f) id-dħul fis-seħħ ta' xi emenda skond l-Artikolu 12(1) u (2); (g) id-dħul fis-seħħ ta' xi emenda skond l-Artikolu 13(3). Artikolu 15 1. Jekk fid-data meta d-disposizzjonijiet imsemmijin hawn fuq jidħlu fis-seħħ il-proċeduri previsti fl-Artikoli 1(3) u (4) tal-Ftehim mhux emendat ikunu qegħdin jitħaddmu għall-adozzjoni ta' Regolament ġdid, dan ir-Regolament ġdid għandu jidħol fis-seħħ taħt id-disposizzjonijiet tal-paragrafu 5 ta' l-imsemmi Artikolu. 2. Jekk fid-data meta d-disposizzjonijiet imsemmijin hawn fuq jidħlu fi-seħħ, il-proċeduri previsti fl-Artikolu 12(1) tal-Ftehim mhux emendat ikunu qegħdin jitħaddmu għall-adozzjoni ta' xi emenda lil xi Regolament, l-imsemmija emenda għandha tidħol fi-seħħ taħt id-disposizzjonijiet ta' l-imsemmi Artikolu. 3. Jekk il-Partijiet Kontraenti għall-Ftehim jaqblu kollha, kull Regolament adottat taħt it-termini tal-Ftehim mhux emendat jista' jiġi meqjus bħala Regolament li jkun ġie adottat taħt it-termini tad-disposizzjonijiet imsemmijin hawn fuq. [1] Titolu li kellu qabel il-Ftehim:Ftehim dwar l-adozzjoni ta' kondizzjonijiet uniformi għal approvazzjoni u rikonoxximent ta' approvazzjoni reċiproku għal tagħmir u partijiet għall-vetturi, magħmul f'Geneva fl-20 ta' Marzu 1958. -------------------------------------------------- Appendiċi 1 KOMPOSIZZJONI U REGOLI TA' PROĊEDURA TAL-KUMITAT AMMINISTRATTIV Artikolu 1 Il-membri tal-Kumitat Amministrattiv għandhom ikunu komposti mill-Partijiet Kontraenti kollha għall-Ftehim emendat. Artikolu 2 Is-Segretarju Eżekuttiv tal-Kummissjoni Ekonomika għall-Ewropa tan-Nazzjonijiet Uniti għandu jipprovdi lill-Kumitat b'servizzi ta' segretarjat. Artikolu 3 Il-Kumitat għandu, f'kull l-ewwel sessjoni tiegħu ta' kull sena, jeleġi President u viċi-President. Artikolu 4 Is-Segretarju-Ġenerali tan-Nazzjonijiet Uniti għandu jlaqqa' il-Kumitat taħt il-patroċinju tal-Kummissjoni Ekonomika għall-Ewropa kull meta ikun meħtieġ li jiġi stabbilit xiRegolament ġdid jew emenda lil xi Regolament. Artikolu 5 Ir-Regolamenti ġodda proposti għandhom jitqiegħdu għall-vot. Kull pajjiż, Parti Kontraenti għall-Ftehim għandu jkollhom vot wieħed. Huwa neċessarju kworum li jikkonsisti f'mhux anqas minn nofs il-Partijiet Kontraenti sabiex jittieħdu deċiżjonijiet. Sabiex jiġi kalkolat il-kworum organizzazzjonijiet reġjonali għall-integrazzjoni ekonomika, minħabba li huma Partijiet Kontraenti, jivvotaw bin-numru ta' voti ta' l-Istati Membri tagħhom. Ir-rappreżentant ta' organizzazzjoni reġjonali għall-integrazzjoni ekonomika jista' jwassal il-voti tal-pajjiżi sovrani kostitwenti tiegħu. Abbozzi għal Regolamenti ġodda għandhom jiġu stabbiliti permezz ta' maġġoranza ta' żewġ terzi ta' dawk preżenti u li jivvotaw. Artikolu 6 Proposti għal emendi għar-Regolamenti għandhom jitqiegħdu għall-vot. Kull pajjiż, Parti Kontraenti għall-Ftehim li tkun qegħda tapplika dan ir-Regolament għandu jkollha vot wieħed. Kworum ta' mhux anqas minn nofs il-Partijiet Kontraenti li jkunu qegħdin japplikaw ir-Regolament huwa rikjest sabiex jittieħdu deċiżjonijiet. Sabiex jiġi kalkolat il-kworum organizzazzjonijiet reġjonali għall-integrazzjoni ekonomika, minħabba li huma Partijiet Kontraenti, jivvotaw bin-numru ta' voti ta' l-Istati Membri tagħhom. Ir-rappresentant ta' organizzazzjoni reġjonali għall-integrazzjoni ekonomika jista' jwassal il-voti tal-pajjiżi sovrani kostitwenti tiegħu li jkunu japplikaw ir-Regolament. Abbozzi ta' emendi lir-Regolamenti għandhom jiġu stabbiliti permezz ta' maġġoranza ta' żewġ terzi ta' dawk preżenti u li jivvotaw. -------------------------------------------------- Appendiċi 2 PROCEDURI GĦALL-KONFORMITÀ FIL-PRODUZZJONI 1. STIMA INIZJALI 1.1. L-awtorità għall-approvazzjonijiet ta' Parti Kontraenti trid tivverifika, qabel tagħti approvazzjoni skond it-tip, l-eżistenza ta' arranġamenti u proċeduri sodisfaċenti sabiex ikun żgurat kontroll effettiv sabiex vetturi bir-roti, tagħmir jew partijiet waqt il-produzzjoni ikunu jikkonformaw mat-tip approvat. 1.2. Il-kondizzjoni meħtieġa taħt il-paragrafu 1.1 trid tiġi verifikata għas-sodisfazzjon ta' l-awtorità tagħti l-approvazzjoni skond it-tip, mill-awtorità għall-approvazzjoni ta' Parti Kontraenti oħra. F'dak il-każ, din l-awtorità għall-approvazzjoni tipprepara prospett ta' osservanza fejn jiġu deskritti l-oqsma u l-faċilitajiet ta' produzzjoni li tkun inkludiet bħala relevanti għall-prodott/i li għandhom jiġu approvati skond it-tip. 1.3. L-awtorità għall-approvazzjoni trid taċċetta wkoll ir-reġistrazzjoni tal-fabbrikant għall-Istandard Armonizzat ISO 9002 (l-ambitu tiegħu jinkludi prodott(i) li jridu jiġu approvati) jew standard ta' akkreditament ekwivalenti li jissodisfa il-paragrafu 1.1. Il-fabbrikant irid jipprovdi dettalji tar-reġistrazzjoni u jiggarantixxi li jipprovdi lill-awtorità għall-approvazzjoni b'kull reviżjoni għall-validità jew ambitu li ssirilha. 1.4. Meta tirċievi applikazzjoni mingħand awtorità ta' Parti Kontraenti oħra l-awtorità għall-approvazzjoni għandha tibgħat immedjatament il-prospett ta' osservanza msemmi fl-aħħar sentenza tal-paragrafu 1.2 jew tinforma li mhix f'posizzjoni li tipprovdi dan il-prospett. 2. KONFORMITÀ TAL-PRODUZZJONI 2.1. Kull vettura, tagħmir jew parti approvata skond ir-Regolament anness ma' dan il-Ftehim għandha tiġi hekk fabbrikata sabiex tikkonforma mat-tip approvat billi issegwi l-kondizzjonijiet ta' dan l-Anness u ta' l-imsemmi Regolament. 2.2. L-awtorità għall-approvazzjoni ta' Parti Kontraenti li tagħti approvazzjoni skond it-tip skond xi Regolament anness ma' dan il-Ftehim trid tivverifika l-eżistenza ta' arranġamenti adegwati u pjanijiet dokumentati ta' kontroll, li jridu jiġu miftiehma mal-fabbrikant għal kull approvazzjoni, trid tagħmel f'intervalli speċifikati testijiet jew kontrolli assoċjati neċessarji sabiex tiġi verifikata konformità kontinwa mat-tip approvat, inkluż, speċifikament, fejn ikun japplika, testijiet fl-imsemmi Regolament. 2.3. Id-detentur ta' l-approvazzjoni irid b'mod partikolari: 2.3.1. jiżgura l-eżistenza ta' proċeduri għall-kontroll effettiv tal-konformità tal-prodotti (vetturi, tagħmir jew partijiet) għall-approvazzjoni skond it-tip; 2.3.2. ikollu aċċess għat-tagħmir neċessarju għall-ittestjar u għall-kontroll tal-konformità ma' kull tip approvat; 2.3.3. jiżgura li d-data tar-riżultati tat-testijiet ikunu reġistrati u li dokumenti annessi jibqgħu disponibbli għal perjodu li għandu jiġi kalkolat bi ftehim ma' l-awtorità għall-approvazzjoni. Dan il-perjodu ma jistgħax ikun ta' aktar minn 10 snin; 2.3.4. janalizza r-riżultati ta' kull tip ta' test, sabiex jikkontrolla u jiżgura l-istabilità tal-karatteristiċi tal-prodott, filwaqt li jagħmel konċessjoni għal varjazzjoni fil-fabbrikazzjoni industrijali; 2.3.5. jiżgura li għal kull tip ta' prodott, jiġu magħmulin, ta' l-anqas, il-kontrolli previsti f'dan l-Anness u testijiet previsti fir-Regolamenti li japplikaw; 2.3.6. jiżgura li kull sett ta' kampjuni jew biċċiet għall-prova li jagħtu evidenza ta' nuqqas ta' konformità fit-tip ta' test partikolari ikun jista' jiġi użat għal aktar kontrolli u testijiet. Il-passi kollha neċessarji jridu jittieħdu sabiex dik il-produzzjoni partikolari terġa' tiġi konformi. 2.4. L-awtorità li tkun tat approvazzjoni skond it-tip tista' f'kull ħin tikkontrolla l-konformità tal-metodi ta' kontroll użati f'kull faċilità ta' produzzjoni. Il-frekwenza normali ta' dawn il-verifiki trid tkun konsistenti ma' l-arranġamenti (jekk ikun hemm) aċċettati skond il-paragrafu 1.2 u 1.3 ta' dan l-anness u tkun b'mod illi tiżgura illi il-kontrolli relevanti ikunu riveduti fuq perjodu konsistenti ma' klima ta' fiduċja stabbilit mill-awtorità għall-approvazzjoni. 2.4.1. Waqt kull spezzjoni, ir-reġistru tat-testijiet u r-reġistru tal-produzzjoni jridu ikunu għad-disposizzjoni ta' l-ispettur li jkun hemm. 2.4.2. Fejn ikun xieraq skond il-ġeneru tat-test, l-ispettur jista' jagħżel kampjun li jkun sabiex jiġi ttestjat fil-laboratorju tal-fabbrikant (jew mis-Servizz Tekniku jekk dan ikun previst fir-Regolament anness ma' dan il-Ftehim). In-numru minimu ta' kampjuni jista' jiġi determinat skond ir-riżultati tal-verifiki li jkun għamel il-fabbrikant. 2.4.3. Fejn il-livell ta' kontroll ikun jidher mhux sodisfaċenti, jew meta jkun jidher neċessarju sabiex tiġi verifikata l-validità tat-testijiet li jkunu saru skond il-paragrafu 2.4.2, l-ispettur irid jagħżel kampjuni sabiex jiġu mibgħuta lis-Servizz Tekniku li jagħmel it-testijiet ta' l-approvazzjoni skond it-tip. 2.4.4. L-awtorità għall-approvazzjoni tista' tagħmel kull kontroll jew test previst f'dan l-Anness jew fir-Regolament applikabbli anness ma' dan ir-Regolament. 2.4.5. F'każijiet meta jinstabu riżultati mhux sodisfaċenti waqt xi spezzjoni, l-awtorità għall-approvazzjoni trid tiżgura li l-passi kollha neċessarji jittieħdu sabiex terġa' tinħoloq konformità fil-produzzjoni kemm jista' jkun malajr. -------------------------------------------------- ANNESS II 1. Fid-data ta' l-adeżjoni tagħha għall-Ftehim Rivedut dwar vetturi bir-roti, tagħmir u partijiet, il-Komunità Ewropea trid tillimita l-adeżjoni tagħha għar-rikonoxximent u approvazzjonijiet tar-Regolamenti tan-NU/ECE mniżżlin fis-segwenti lista, bis-serje ta' emendi hekk kif indikat, kif ikunu fis-seħħ fid-data ta' l-adeżjoni. Regolament tan-NU/ECE Nru | Serje ta' emendi | Suġġett | 1 | 01 | Bozoz ta' quddiem (inkluż lampi R2 u/jew HS1) | 3 | 02 | Sinjali li jirriflettu fuq wara (Retro-reflecting devices) | 4 | – | Bozza ta' mat-targa ta' reġistrazzjoni ta' wara | 5 | 02 | Bozoz ta' quddiem (Sealed Beam) | 6 | 01 | Indikaturi tad-direzzjoni | 7 | 02 | Bozoz end-outline marker/ġenb ta' quddiem/ġenb ta' wara/sinjal ta' waqfien | 8 | 04 | Bozoz ta' quddiem (H1, H2, H3, HB3, HB4, H7, H8 u/jew HIR1) | 10 | 02 | Soppressjoni ta' radjo-interferenza | 11 | 02 | Lukketti u ċappetti tal-bibien | 12 | 03 | Komportament ta' l-apparat ta' l-istering taħt impatt | 13 | 09 | Brejkjar | 14 | 04 | Ankoraġġ taċ-ċintorini ta' sigurtà | 16 | 04 | Ċintorini ta' sigurtà | 17 | 06 | Saħħa tas-siġġijiet | 18 | 02 | Kontra s-serq | 19 | 02 | Bozoz ta' quddiem għaċ-ċpar | 20 | 02 | Bozoz ta' quddiem (H4) | 21 | 01 | Tagħmir intern | 22 | 04 | Elmi ta' protezzjoni u viżieri | 23 | – | Bozoz ta' meta tkun qiegħed tirriversja | 24 | 03 | Duħħan tad-diżil | 25 | 04 | Tagħmir li sserraħ miegħu r-ras | 26 | 02 | Projezzjonijiet esterni | 27 | 03 | Triangoli ta' twissija | 28 | – | Mezzi ta' twissija li jinstemgħu | 30 | 02 | Tajer (vetturi u l-karrijiet tagħhom) | 31 | 02 | Bozoz ta' quddiem (sealed beam ta' l-aloġenu) | 34 | 01 | Riskji ta' nar | 37 | 03 | Bozoz tal-filament għall-użu f'unitajiet għall-bozoz approvati | 38 | – | Bozoz ta' wara għaċ-ċpar | 39 | – | Strument li juri l-velocità | 43 | – | Safety glazing | 44 | 03 | Sistema li trażżan lit-tfal | 45 | 01 | Mezzi li jnaddfu l-bozoz ta' quddiem | 46 | 01 | Mirja li jagħtu viżjoni ta' wara l-karozza | 48 | 01 | Installazzjoni ta' mezzi ta' dawl u sinjali ta' dawl | 49 | 02 | Emissjoni tad-diżil | 50 | – | Bozoz ta' posizzjoni/waqfien ta' quddiem/wara, indikaturi tad-direzzjoni, bozza ta' mat-targa ta' reġistrazzjoni ta' wara (rota b'mutur żgħir/mutur) | 51 | 02 | Livelli ta' ħsejjes | 53 | – | Stallazzjoni ta' apparat tad-dawl u tas-sinjalar bid-dawl (muturi) | 54 | – | Tajers (vetturi kummerċjali u l-karrijiet tagħhom) | 56 | – | Bozoz ta' quddiem (mopeds) | 57 | 01 | Bozoz ta' quddiem (muturi) | 58 | 01 | Apparat protettiv ta' wara | 59 | – | Sistemi ta' sajlensers għar-rikambju | 60 | – | Kontrolli operati mis-sewwieq (moped/muturi) | 62 | – | Apparat kontra s-serq (moped/muturi) | 64 | – | Tajers (stepni għall-użu temporanju) | 66 | – | Is-saħħa tas-sovrastruttura (karozzi tal-linja) | 69 | 01 | Pjanċi ta' wara bil-marki għall-vetturi li jsuqu bil-mod | 70 | 01 | Pjanċi ta' wara bil-marki għall-vetturi tqal u twal | 71 | – | Il-kamp viżiv, trakters ta' l-agrikoltura | 72 | – | Bozoz ta' quddiem (bozoz HS1) (muturi) | 73 | – | Protezzjoni laterali | 74 | – | Istallazzjoni ta' apparat tad-dawl u tas-sinjalar bid-dawl (mopeds) | 75 | – | Tajers (muturi/mopeds) | 77 | – | Bozoz għall-parking | 78 | 02 | Brejkijiet (kategorija L) | 79 | 01 | It-tagħmir ta' l-istering | 80 | 01 | Is-saħħa tas-sit (karrozzi tal-linja) | 81 | – | Mirja li juru minn wara | 82 | – | Bozoz ta' quddiem (HS2) (moped) | 83 | 03 | Emissjonijiet | 85 | – | Saħħa tal-magna | 86 | – | Stallazzjoni ta' apparat tad-dawl u tas-sinjalar bid-dawl, trakters ta' l-agrikoltura | 87 | – | Bozoz biex jinxtegħlu bin-nhar | 89 | – | Apparat li jillimita l-veloċità | 90 | 01 | Assemblaġġi biex jinbidlu l-lajnings tal-brejkijiet | 91 | – | Bozoz tal-ġenb li jimmarkaw | 93 | – | Apparat protettiv ta' taħt il-parti ta' quddiem | 96 | – | Emissjoni tad-diżil (trakters ta' l-agrikoltura) | 97 | – | Sistemi ta' allarm | 98 | – | Bozoz ta' quddiem b'fonti ta' dawl li joħroġ il-gass minnhom | 99 | – | Fonti tad-dawl li joħroġ il-gass minnhom | 100 | – | Sigurtà għall-vetturi elettriċi | 101 | – | Emissjoni tas-CO2/konsum tal-karburant | 102 | – | Apparat ta' konnessjoni fil-viċin ħafna | 103 | – | Katalisti għar-rikambju | Il-kondizzjonijiet tekniċi tar-Regolament tan-NU/ECE imsemmijin hawn fuq għandhom isiru alternattiva għall-annessi tekniċi tad-Direttivi tal-KE li jkunu separati u rilevanti fejn dawn ikunu ta' l-istess ambitu u fejn għar-Regolamenti msemmijin fil-lista jkun hemm Direttivi KE separati. Madankollu, id-disposizzjonijiet addizzjonali tad-Direttiva, bħal dawk li jikkonċernaw kondizzjonijiet ta' twaħħil jew proċedura għall-approvazzjoni, jibqgħu fis-seħħ. Fejn ikun ċar illi r-Regolamenti tan-NU/ECE huma differenti mid-Direttivi relevanti, il-Komunità tista' tiddeċiedi li teħles lilha nfisha mill-obbligazzjoni ta' rikonoxximent reċiproku f'dan il-qasam billi tirtira mir-Regolament(i) tan-NU/ECE konċernat, skond l-Artikolu 1(6) tal-Ftehim Revist u l-Artikolu 3 ta' din id-Deċiżjoni. 2. Ir-Regolamenti NU/ECE imsemmijin fil-lista, li għalihom ma hemm l-ebda Direttiva KE separata li taqbel, għandhom isiru alternattivi skond il-paragrafu 1 fiż-żmien meta dawn id-Direttivi KE separati isiru applikabbli. 3. Ir-Regolament 22 NU/ECE m'għandux, skond ir-regoli tat-Trattat, japplika għar-Renju Unit qabel l-1 ta' Ġunju 2000 jew, jekk qabel, sakemm il-Komunità taderixxi għar-Regolament tan-NU/ECE dwar elmi ta' protezzjoni u viżieri li jipprevedi għall-istess jew standards ogħla mill-elmi ta' protezzjoni u viżieri hekk kif huma applikabbli fir-Renju Unit fid-data ta' l-adozzjoni ta' din id-Deċiżjoni. -------------------------------------------------- ANNESS III ARRANĠAMENTI PRATTIĊI DWAR L-INVOLVIMENT TAL-KOMUNITÀ' U L-ISTATI MEMBRI FIL-FTEHIM RIVEDUT Il-Komunità Ewropea u l-Istati Membri għandhom ikunu involuti bħala Partijiet Kontraenti għall-Ftehim Rivedut skond ir-regoli li ġejjin. 1. Negozjati u xogħol ta' preparazzjoni dwar il-programm ta' ħidma tan-NU/ECE u ta' xogħol qabel l-adozzjoni ta' Regolamenti jew emendi għar-Regolament eżistenti li l-Komunità taderixxi magħhom Il-kontribut tal-Komunità fil-konfront ta' prijoritajiet ta' programmi ta' ħidma għandhom jiġu stabbiliti hekk kif xieraq skond il-proċedura mniżżla fl-Artikolu 228(1) tat-Trattat. Rappresentati tal-Kummissjoni u l-Istati Membri għandhom jipparteċipaw fix-xogħol ta' preparazzjoni tal-gruppi ta' esperti bl-għan li jiffaċilitaw l-adozzjoni ta' proponiment għal Regolament NU/ECE ġdid jew li jemenda Regolament NU/ECE eżistenti. Waqt li jkun qiegħed isir ix-xogħol ta' preparazzjoni, l-esperti ta' l-Istati Membri jistgħu jagħtu opinjonijiet tekniċi u jistgħu jipparteċipaw b'mod komplet f'diskussjonijiet tekniċi imma fuq bażi teknika biss mingħajr ma jorbtu lill-awtoritajiet nazzjonali tagħhom jew lill-Komunità. Wara din il-fażi ta' preparazzjoni, il-Kummissjoni għandha tirrappreżenta lill-Komunità fil-Kumitat Amministrattiv hekk kif imwaqqaf bl-Artikolu 1 tal-Ftehim Revedut bħala kelliemi għall-Komunità, skond l-Artikolu 113 tat-Trattat. Il-posizzjoni definittiva tal-Komunità dwar l-adozzjoni ta' Regolament NU/ECE jew emenda ta' Regolament NU/ECE ġdid għandha tiġi deċiża skond l-Artikolu 4(2) ta' din id-Deċiżjoni. F'kull stadju ta' din il-proċedura, il-Kummissjoni għandha tinforma lill-Parlament Ewropew, b'mod partikolari dwar it-tfassil ta' program ta' xogħol u d-direzzjoni u r-riżultati tax-xogħol ta' preparazzjoni. Il-Kummissjoni għandha fi żmien biżżejjed tibgħat abbozzi ta' Regolamenti NU/ECE u emendi lill-Parlament. 2. Adozzjoni tar-Regolamenti NU/ECE u ta' emendi f'dawn ir-Regolamenti Il-Kummissjoni għandha teserċita d-dritt li tivvota għall-Komunità fil-korpi mwaqqfin skond il-Ftehim Rivedut. L-Istati Membri ma jistgħux jivvotaw ħlief f'każijiet fejn ikun ġie deċiż illi l-Komunità mhix, jew mhux se tkun, marbuta b'Regolament NU/ECE. L-istituzzjonijiet tal-Komunità għandhom jiggarantixxu illi jħaffu l-proċeduri tagħhom kemm jista' jkun possibbli sabiex il-vot fl-ECE ma jiddewwimx aktar milli jkun neċessarju. Għal din ir-raġuni l-Kummissjoni għandha tissottometti l-proposta tagħha, hekk kif previst bl-Artikolu 4(2) tad-Deċiżjoni hekk kif il-komponenti essenzali ta' l-abbozz tar-Regolament NU/ECE ikun provdut. 3. Emendi fil-Ftehim Rivedut Il-Komunità biss tista' tipproponi emendi għall-Ftehim Rivedut. L-Istati Membri għandhom jadottaw il-posizzjoni espressa mill-Komunità fil-konfront ta' emendi proposti minn Partijiet Kontraenti oħrajn skond l-Artikolu 13 tal-Ftehim Rivedut. 4. Jekk Stat Membru jkun involut fi proċedura ta' soluzzjoni għal disgwid skond it-tifsira fl-Artikolu 10 tal-Ftehim Rivedut, il-posizzjoni ta' l-Istat Membru fuq punti ta' interpretazzjoni tal-Ftehim f'din il-proċedura għandha tkun kordinata mal-Kummissjoni wara konsultazzjoni ma' l-Istati Membri l-oħrajn. -------------------------------------------------- ANNESS IV NOTIFIKA LI GĦANDHA SSIR SKOND L-ARTIKOLU 2 TA' DIN ID-DEĊIŻJONI Il-Komunità Ewropea tiddikjara li hi mhix marbuta bl-Artikolu 10 tal-Ftehim Rivedut u li l-Artikoli 2, 4 u 5 tiegħu għandhom dejjem jiġu implimemtati mill-Istati Membri individwali. Il-Komunità Ewropea tiddikjara li Regolament 22 NU/ECE ma japplikax għar-Renju Unit. --------------------------------------------------